**De ieri până azi**

*Adina Speranta*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Ieri mai existam în tine, azi aprindem lumânări,

dizolvați în râuri roșii conjugăm prin pietre viața,

sorb din noi cerbii lunatici, iau în coarne resemnări,

pe spinarea unui pește e bolnavă dimineața.

Ieri mai navigam spre ceruri, azi lumina este moartă,

rod din luna crudă lupii, corbi destramă răsăritul,

vin cerboaicele livide bolta-n două să împartă,

pentru tine crucea plânge, pentru mine infinitul.

Ieri mai spulberam zăpada, azi au înghețat salcâmii,

pinguinii de la poluri înspre noi au emigrat,

anotimpuri vinovate s-au pierdut în pulsul vremii

și pe buzele uscate simt un ieri cu gust sarat.

adina v.

5. 03. 2019